पाएं अपने शहर की ताज़ा ख़बरें और फ्री ई-पेपरडाउनलोड करें
गातापार थाना क्षेत्र के केकराझोला मोड़ के पास बांस से भरा ट्रक पलट गया। घटना में ट्रक ड्राइवर की मौत हो गई। वहीं एक अन्य मजदूर घायल हो गया है। घटना बुधवार दोपहर करीब 2 बजे की है। गातापार पुलिस से मिली जानकारी के मुताबिक ट्रक में कुछ मजदूर बांस भरने जुरलाखार जंगल गए हुए थे, बांस भरने के बाद ट्रक ठेलकाडीह डिपो के लिए रवाना हुआ था।
तभी केकराझोला मोड़ के पास ट्रक अचानक अनियंत्रित हो गया। मजदूरों के मुताबिक ट्रक की रफ्तार अधिक थी, जिसे ड्राइवर नरोत्तम छेदैया मोड़ पर नियंत्रित नहीं कर पाया और ट्रक मोड़ पर ही पलट गया। इससे ड्राइवर नरोत्तम स्टेयरिंग में बुरी तरह फंस गया, जिससे उसकी मौत हो गई। वहीं एक मजदूर को चोट आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn